**ΕΛΛΗΝΙΚΗ ΔΗΜΟΚΡΑΤΙΑ**

**ΕΙΡΗΝΟΔΙΚΕΙΟ ΙΛΙΟΥ**

**Αριθμός Πράξης 14/2019**

**ΘΕΜΑ:** «***ΑΝΑΚΟΙΝΩΣΗ – ΕΝΗΜΕΡΩΣΗ****. Εκδίκαση αιτήσεων προσωρινών διαταγών ρύθμισης οφειλών του ν. 3869/2010 στο Ειρηνοδικείο Ιλίου κατά το χρονικό διάστημα αναστολής των εργασιών των Δικαστηρίων λόγω των επικείμενων εκλογών της 26ής Μαΐου 2019*»

**ΣΧΕΤ. :** Η με αριθμό 27002/06.05.2019 εγκύκλιος του Υπουργού Δικαιοσύνης περί αναστολής των εργασιών των Δικαστηρίων λόγω της διεξαγωγής των Ευρωεκλογών, δημοτικών και περιφερειακών εκλογών κατά το χρονικό διάστημα από 22 έως και 5 Ιουνίου του έτους 2019.

Σας γνωστοποιούμε με την παρούσα ότι οι αιτήσεις χορήγησης προσωρινών διαταγών ρύθμισης οφειλών υπερχρεωμένων φυσικών προσώπων του ν. 3869/2010 που έχουν προσδιοριστεί να συζητηθούν στο κατάστημα του Ειρηνοδικείου Ιλίου εντός του χρονικού διαστήματος κατά το οποίο έχουν ανασταλεί οι εργασίες των Δικαστηρίων σύμφωνα με την ανωτέρω αναφερόμενη απόφαση (βλ. ανωτέρω σχετικό έγγραφο), **θα συζητηθούν κανονικά κατά την ανωτέρω ήδη προσδιορισθείσα ημέρα και ώρα** λόγω του επείγοντος χαρακτήρα αυτών.

Παρακαλούμε για τις άμεσες ενέργειές σας (π.χ. με ανάρτηση στην επίσημη ιστοσελίδα του Δ.Σ.Α. ή σε πίνακα ανακοινώσεων, κ.λ.π.), προκειμένου να ενημερωθούν έγκαιρα οι σχετικά ενδιαφερόμενοι (εντολείς, πληρεξούσιοι δικηγόροι αιτούντων, πληρεξούσιοι δικηγόροι καθ’ ων – πιστωτών, κλπ).

Ίλιον 14 Μαΐου 2019

**Ο Προϊστάμενος του Ειρηνοδικείου Ιλίου**

Ειρηνοδίκης Χρήστος Καραγιαννίδης